

BARANYA MEGYEI RENDŐR-FŐKAPITÁNYSÁG

BŰNÜGYI IGAZGATÓSÁG

BŰNMEGELŐZÉSI OSZTÁLY

**E L B I R**

HÍRLEVÉL

2019. augusztus

ELEKTRONIKUS LAKOSSÁGI BŰNMEGELŐZÉSI INFORMÁCIÓS RENDSZER



**Értékeink védelméért**

Szeptember hónapban az iskolapadok mellett a tömegközlekedési eszközök is megtelnek. Fontos felhívni a diákok figyelmét arra, hogy utazásaik során értékeik védelmére nagyobb hangsúlyt fektessenek. Az iskolába, -amennyiben ez nem feltétlenül szükséges- ne vigyék magukkal telefonjukat, illetve más szórakoztató elektronikai eszközüket, értékeiket. Készpénzt, mobiltelefont, egyéb elektronikai eszközt a táska, vagy kabát belső zsebében tartsák. Onnan az iskolában vagy tömegközlekedési eszközön, utcán csak a legszükségesebb esetben vegyék elő.

Amennyiben Ön is ezt a közlekedési formát választja, érdemes az alábbiakra figyelemmel lenni. Zseblopásokat jellemzően zsúfolt helyeken, az utcán, tömegközlekedési eszközökön, piacokon vagy bevásárlóközpontokban követnek el. Éppen ezért a készpénzt, bankkártyát, illetve egyéb más értéket tegyék biztonságos, nehezen hozzáférhető helyre, amikor otthonról elindulnak. Lehetőség szerint a táskájuk, kabátjuk, belső zsebében tárolják. A bankkártyához tartozó PIN kódot igyekezzenek megjegyezni, azt ne tartsák a kártya mellett.

Vásárlás, utazás során a pénz- és irattárcát ne a táskák, kosarak tetején tartsák és ezek tárolására a nadrág hátsó zsebei sem nyújtanak megfelelő védelmet. Ha mégis megtörtént a lopás és ezt észlelik, ne szálljanak szembe a tolvajjal! Hívjanak segítséget, figyeljék meg a tolvajt, -a minél pontosabb személyleírás érdekében-, valamint menekülési útvonalát, majd értesítsék a rendőrséget! Ha a lopás során az iratok mellett a lakáskulcsot is elvitték, sürgősen cseréltessék le a zárat, ha pedig a bankkártyájuk tűnt el, azt azonnal tilttassák le!

**112**



* **INGYENESEN HÍVHATÓ BÁRMELY TELEFONHÁLÓZATBÓL**
* **CSAK VÉSZHELYZETBEN HÍVHATÓ**
* **A HÍVÁS SORÁN A MENTŐK, A RENDŐRSÉG ÉS A KATASZTRÓFAVÉDELEM SEGÍTSÉGÉT KÉRHETIK**
* **GYORS SEGÍTSÉGNYÚJTÁST KAP**
* **PONTOSAN, ÉRTHETŐEN FOGALMAZZON**
* **ADJA MEG NEVÉT, ELÉRHETŐSÉGÉT**
* **MONDJA MEG MI TÖRTÉNT, A VÉSZHELYZET JELLEGÉT, AZ ESEMÉNY PONTOS CÍMÉT, HELYÉT**

**FIGYELEM!**

**A 112 SEGÉLYHÍVÓSZÁM RENDELTETÉSTŐL ELTÉRŐ SZÁNDÉKOS HASZNÁLATA**

**SZABÁLYSÉRTÉST**

**VALÓSÍT MEG ÉS SZANKCIÓT VON MAGA UTÁN**

https://www.facebook.com/bmrfk.bunmegelozes/

<https://www.facebook.com/mindentabiztonsagert/> [www.mindentabiztonsagert.hu](http://www.mindentabiztonsagert.hu)

**Abban az esetben, ha bűncselekmény áldozatává/ károsultjává válik,**

**haladéktalanul hívja a rendőrséget!**

**Rendőrség hívószámai:**

**107 és 112**

Baranya Megyei Rendőr-főkapitányság

Bűnmegelőzési Osztálya

**bunmeg.baranyamrfk@baranya.police.hu**